
REFERAT


In evidentele noastre avem un numar de 84 de contracte de concesiune pentru cabinete medicale. Contractele de concesiune au fost incheiate potrivit dispozitiilor Hotararii Guvernului Romaniei nr. 884/03.06.2004 privind concesionarea unor spatii cu destinatia de cabinete medicale.

Hotararea Guvernului Romaniei nr. 884/03.06.2004 prevede la art. 4, urmatoarele :
    
“ (1) Concesionarea spatiilor se face in schimbul  unei redevente anuale, platita de concesionar.

    
(2) Modul de calcul al redeventei se stabileste de catre concedent, iar valoarea redeventei se negociaza cu concesionarul si va fi de 1 euro/mp/an in primii 5 ani.
    
(3) Dupa primii 5 ani, nivelul minim al redeventei se va stabili de catre concedent, pornind de la pretul pietei, sub care redeventa nu poate fi acceptata.
    
(4) Redeventa obtinuta prin concesionare se face venit la bugetul de stat sau la bugetul local al comunei, orasului, judetului ori al municipiului Bucuresti, dupa caz, in functie de concedentul bunurilor imobile concesionate. “

La data de 20.07.2009 expira primii 5 ani pentru care beneficiarii platesc 1 euro/m.p./an.

In sedinta din data 14.04.2009 a Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin Hotararea Consiliului Local al Municipiului Timisoara nr. 351/2008 s-a analizat situatia redeventei pentru cabinetele medicale concesionate hotarandu-se amanarea luarii unei decizii si se va cere un raport de evaluare privind chiriile pentru cabinete medicale, la nivelul pietii, dupa care se vor prezenta la Comisiei de negociere.

In conformitate cu Hotararea Guvernului Romaniei nr. 884/03.06.2004 noua redeventa va fi stabilita de catre concedent ( Consiliul Local al Municipiului Timisoara ) .

Din discutiile purtate cu reprezentanti ai agentiilor imobiliare si cu evaluatori autorizati ANEVAR rezulta ca nu exista o piata a inchirierilor sau concesiunilor de cabinete medicale, astfel ca intocmirea unui raport de evaluare ar necesita angajarea prin licitatie publica a unor experti.


Cabinetele medicale concesionate sunt in curs de vanzare potrivit dispozitiilor Ordonantei de Urgenta a Guvernului nr. 68/2008 privind privind vânzarea spaţiilor proprietate privată a statului sau a unităţilor administrativ-teritoriale cu destinaţia de cabinete medicale, precum şi a spaţiilor în care se desfăşoară activităţi conexe actului medical, in plenul CLMT din luna iulie 2009 fiind prezentat proiectul de hotarare privind aprobarea modelului contractului de vanzare - cumparare pentru spatiile cu destinaţia de cabinete medicale, precum şi a spaţiilor în care se desfăşoară activităţi conexe actului medical si pentru aprobarea cuantumului indemnizatiei pentru membrii Comisiei pentru vanzarea spatiilor medicale si a Comisiei de contestatii, constituite in baza O.U.G nr. 68/2008.


Din luna august 2009 va demara procedura de vanzare a cabinetelor medicale, fiind indeplinite toate conditiile prevazute de lege.


Prin Hotararea Consiliului Local al Municipiului Timisoara nr. 46/2009 privind modificarea tarifelor de baza pe m.p. la chiriile pentru spaţiile cu altă destinaţie decât accea de locuinţă au fost stabilite tarife pentru inchirierea de cabinete medicale private, farmacii – categoria 9 d) in functie de zona in care se afla cabinetul medical.


Aplicarea acestor tarife pe m.p. si pe an ar duce la o valoare medie de aprox. 70 lei/m.p./an ( majoritatea cabinetelor sunt amplasate in zona D si zona C ), adica aprox. 17 Euro/m.p./an deci o majorare de 17 ori a redeventei actuale ( 1 Euro/m.p./an ).


Avand in vedere cele prezentate, 

PROPUNEM :

Aprobarea de catre  Consiliului Local al Municipiului Timisoara a unui proiect de hotarare privind stabilirea nivelului minim al redeventelor, sub care redeventele nu poate fi acceptate, aferente contractelor de concesiune pentru cabinete medicale conform Anexei care va face parte integranta din hotarare.


Se imputerniceste Comisia de negociere a Consiliului Local al Municipiului Timisoara sa negocieze redeventa aferenta fiecarui cabinet medical concesionat.


Modificarea contractelor de concesiune se va face prin incheierea unor acte aditionale, noua redeventa aplicandu-se dupa expirarea primilor 5 ( cinci ) ani, in conformitate cu HG nr. 884/2004.

